જાકાર્તાઃ ભારતના 16 વર્ષના બેડમિન્ટન ખેલાડી લક્ષ્ય સેને જાકાર્તામાં રમાયેલી એશિયન જુનિયર બેડમિન્ટન ચેમ્પિયનશિપમાં મેન્સ સિંગલ્સ ટાઇટલ જીતીને ઐતિહાસિક ગોલ્ડ મેડલ પ્રાપ્ત કર્યો છે અને ઇતિહાસ રચ્યો છે. ફાઇનલમાં લક્ષ્ય સેને વર્લ્ડ નંબર વન ઇન્ડોનેશિયાના કુન્લાવ્યુત વિટિદસર્નનને 21-19, 21-18થી પરાજય આપ્યો હતો. આ સાથે એશિયન જુનિયર બેડમિન્ટન ચેમ્પિયનશિપમાં ભારતને 53 વર્ષ પછી મેન્સ સિંગલ્સમાં ગોલ્ડ મેડલ મળ્યો છે. આ અગાઉ છેલ્લે 1965માં ભારતના ગૌતમ ઠક્કરે મેન્સ સિંગલ્સમાં આ ટાઇટલ મેળવ્યું હતું.